Utoto Mtakatifu
Mafunzo kwa watoto wadogo ni jambo la msingi sana na ambalo linahitaji kutiliwa mkazo, Msingi mkuu wa ukristu wetu na msimamo wa kiimani unatokana zaidi na misingi iliyowekwa toka chini. Kuna usemi unasema “Watoto ni Malezi”Parokia nyingi sasa hivi zimejikita juu ya malezi ya watoto. Kuwepo kwa shirika la Kipapa la Utoto Mtakatifu kumechochea kwa kiasi kikubwa ukuaji wa kiimani kwa watoto, 

Kuenea kwa Shirika la Utoto Mtakatifu Parokia ya Mt. Yosefu 
Mwaka 1996 Shirika la kipapa Duniani liliandaa mafunzo kwa Walezi katika ukanda wa nchi za Afrika Mashariki na kati, mfunzo yalifanyika Entebe nchini Uganda kati ya mwezi wa Februari na Machi 1996. Kwa kupitia mpango huo, Mwadhama Polycarp Kardinali Pengo alimwomba Padre Eusebius Nzigilwa akiungana na Masista kutoka Bukoba wakati huo wakiwa wanafanya kazi Kanisa la Mt. Yosef kwa pamoja wawe washiriki katika mafunzo hayo kwa nia ya kuja kuanzisha Shirika hilo. 

Mwishoni mwa Februari na Machi 1996 kukawa na kazi ya kuanzishwa Shirika hilo hapa Jimbo la Dar es salaam, hivyo Kituo cha kwanza cha shirika la Kipapa kwa Jimbo la Dar es salaam kikawa Kunduchi Mtongani.
Kituo kingine kufunguliwa kilikuwa Kanisa Kuu la Mt. Yosefu kwasababu ya kuwepo kwa Sr. Deusdediti ambaye miongoni mwao alipokea mafunzo toka Uganda. Hivyo kazi ya uimarishwaji wa Utoto mtakatifu ndipo ulipofika katika kanisa la Mt. Yosefu na hatimae kusambaa na kwingineko.
Utoto Mtakatifu Parokia ya Mt. Yosef ni washiriki wazuri katika shughuli zote za Kijimbo na Kiparokia  hii ikihusisha Makongamano, Warsha, Uinjilishaji katika maeneo mbalimbali kama vile Mafia, utete na kwingineko.

Wajibu wa Walei katika kanisa 
1. Kusali Pamoja na Watoto katika jumuiya zao na majumbani.
1. Kujifunza Neno la Mungu na mafundisho ya jamii 
1. Kufanya matendo ya Huruma, Mfano katika Gereza la Watoto Upanga na Wahitaji.
1. Kushiriki katika Makongamano, Warsha mbalimbali, Ziara za mafunza na Shughuli za uinjilishaji, nia kubwa ni kuwaimarisha watoto katika makuzi ya kiroho

